Navigium
Navigium est omne vehiculum, quod navigare potest. Navigia varia per aquam (ut rates, lintri, naves, pontones, machinae diversae ad operandum in aqua constructae etc.) vel sub aqua (ut naves subaquaneae et batyscaphi) vel interdum super aquam (ut naves cum pulvino aereo) moventur. Navigium ipsum moveri potest vel a quodam alio (a nave helciaria, a machina in ripa stante, ab animalibus vel hominibus) trahi. «Navigium» hodie notio iure definita est, quo facilius vectura aquatica moderetur.